ऑटो चालकों ने की सड़कें दुरूस्त करने की मांग
हिसार | ऑटोचालकों ने मांग की है कि शहर की टूटी सड़कों की मरम्मत जल्द से जल्द कराई जाए। हरियाणा प्रदेश ऑटो रिक्शा कल्याण संघ प्रधान जसवंत रंगा उपप्रधान दीपक सेहरा ने बताया कि उन्होंने उपायुक्त, मेयर शकुंतला राजलीवाला, एक्सईएन रामजीलाल से मिलकर सड़कों की समस्या उठाई थी, लेकिन स्थिति जस की तस पड़ी है। सड़कें टूटी होने से चालकों के साथ-साथ सवारियों को भी परेशानी उठानी पड़ती है। कई बार तो ऑटो के पार्टस तक टूट जाते हैं। महंगाई के दौर में घर चलाने के लिए काफी मेहनत करते हैं, लेकिन इस तरह से उनका काफी नुकसान हो जाता है। ऑटो चालकों ने कहा कि पारिजात चौक से लेकर लिंक रोड पुल तक सड़क काफी टूट चुकी है तथा बड़े-बड़े गड्ढे हो चुके हैं।
hin_Deva hin_Deva